Amien Rais

Dr. H. Muhammad Amien Rais () ya iku pulitikus Indonésia kang wis tau dadi ketua MPR période 1999–2004.Biografi Amien Rais  (Diaksès tanggal 19 Juni 2011) Amin Rais dipilih déning MPR asil Pemilu 1999 ing sasi Oktober 1999.

Amin Rais wiwit misuwur ing perpulitikan Indonésia nalika akir papréntahan Présidhèn Soeharto dadi salah sijiné wong kang kritis ana ing papréntahan. Sawisé parté-parté pulitik aktif manèh, ing mangsa papréntahan Présidhèn Habibie, Amien Rais mèlu ndhéklarasikaké Parté Amanat Nasional (PAN). Dhèwèké dadi Ketua Umum PAN nalika PAN ngadheg nganti taun 2005.

 Awal karir 
Lair ing solo tanggal 26 April 1944, Amien digedhèkaké déning kulawarga aktivis Muhammadiyah kang fanatik.Profil / Biografi Amien Rais  (Diaksès tanggal 19 Juni 2011) Wong tuwané aktif ing Muhammadiyah cabang Surakarta.

Nalika lulus sarjana saka Fakultas Èlmu Sosial lan Èlmu Pulitik, Universitas Gadjah Mada, Yogyakarta ing taun 1968 lan lulus Sarjana Mudha Fakultas Tarbiyah IAIN Sunan Kalijaga, Yogyakarta (1969), dhèwèké lunga menyang nagara-nagara liya lan nembé bali taun 1984 kanthi duwé gelar master (1974) saka Universitas Notre Dame, Indiana, lan gelar dhoktor èlmu pulitik saka Universitas Chicago, Illinois, Amérikah Sarékat.

Bali manèh ing Indonésia, Amien balik menyang kampusé ya iku, Universitas Gadjah Mada dadi dhosèn. Dhèwèké uga mèlu Muhammadiyah, ICMI, BPPT, lan organisasi liyané. Ing mangsa arep rubuhé Orde Baru, Amien iku cendhekiawan kang ngadheg paling ngarep dhéwé, saéngga diwènèni jeneng Lokomotif Reformasi.

 Cathetan sikil 

Kategori:Tokoh Islam Indonésia
Kategori:Alumni Universitas Gadjah Mada
Kategori:Alumni Universitas Notre Dame
Kategori:Alumni Universitas Chicago
Kategori:Èlmuwan pulitik
Kategori:Arab-Indonésia
Kategori:Tokoh Muhammadiyah
Kategori:Tokoh PAN
Kategori:Anggota DPR
Kategori:Tokoh Surakarta
Kategori:Ketua MPR
Kategori:Tokoh ICMI
Kategori:Lair 1944